open-index/open-wikipedia-markdown huggingface dataset:
Ιγγρία

[thumb|right|Η Ιγγρία και οι [Λουθηρανισμός|λουθηρανικές της ενορίες στο ρωσικό κυβερνείο της Αγίας Πετρούπολης, περί το 1900.]]
thumb|right|Η σημαία της Ιγγρίας

Η ιστορική **Ιγγρία** (φινλανδικά: Inkeri ή Inkerinmaa· ρωσικά: Ингрия, *Ίνγκριγια*, Ижора, *Ι*'ζ*'όρα*, ή Ингерманландия, *Ινγκερμανλάνντιγια*· σουηδικά: Ingermanland· εσθονικά: Ingeri ή Ingerimaa) είναι η γεωγραφική περιοχή που βρίσκεται κατά μήκος της νότιας ακτής του Φινλανδικού Κόλπου, που συνορεύει με τη λίμνη Λάντογκα στον Καρελικό Ισθμό στα βόρεια και επί του ποταμού Νάρβα στα σύνορα με την Εσθονία στα δυτικά.

## Παραπομπές


Κατηγορία:Όμπλαστ του Λένινγκραντ
Κατηγορία:Ιστορικές περιοχές της Ρωσίας
Κατηγορία:Ίνγκρια
Βεψική γλώσσα

Η **Βεψική γλώσσα** (vepsän kelʹ, vepsän keli, ή vepsä), που ομιλείται από τους Βέψους, ανήκει στην Φιννική ομάδα των ουραλικών γλωσσών. Είναι στενά συγγενική με τα φινλανδικά και τα καρελικά. Τα βεψικά γράφονται επίσης με τη λατινική γραφή.

Σύμφωνα με τις σοβιετικές στατιστικές, στα τέλη του 1989, 12.500 άνθρωποι αυτοπροσδιορίζονταν εθνοτικά Βέψοι.

Σύμφωνα με την τοποθεσία του λαού, η γλώσσα χωρίζεται σε τρεις κύριες διαλέκτους: τα **Βόρεια Βεψικά** (στη λίμνη Ονέγκα στα νότια του Πετροζαβόντσκ, στα βόρεια του ποταμού Σβιρ, συμπεριλαμβανομένου του πρώην Εθνικού Βόλοστ των Βεψών), τα **Κεντρικά Βεψικά** (στην περιοχή της Αγίας Πετρούπολης και της Περιφέρειας Βόλογκντα) και τα **Νότια Βεψικά** (στην περιοχή της Αγίας Πετρούπολης). Η βόρεια διάλεκτος φαίνεται να είναι η ξεχωριστότερη από τις τρεις· ωστόσο, είναι ακόμα αμοιβαία κατανοητή για τους ομιλητές των άλλων δύο διαλέκτων. Οι ομιλητές της βόρειας διαλέκτου αποκαλούνται «Λούδοι» (lüdikad ή lüdilaižed).

Στη Ρωσία, περισσότερα από 350 παιδιά μαθαίνουν τη βεψική γλώσσα σε συνολικά 5 εθνικά σχολεία.

## Παραπομπές


## Εξωτερικοί σύνδεσμοι
* 

Κατηγορία:Φιννικές γλώσσες
Κατηγορία:Γλώσσες της Ρωσίας
Κατηγορία:Ίνγκρια
Ιγγρική γλώσσα

Τα **Ιγγρικά** (που ονομάζονται επίσης **Ιζορικά**) είναι μια σχεδόν εξαφανισμένη Φιννική γλώσσα που ομιλείται από τους (κυρίως ορθόδοξους) Ιζοριανούς της Ιγγρίας. Έχουν απομείνει περίπου 120 ομιλητές, οι περισσότεροι από τους οποίους είναι ηλικιωμένοι. Δεν πρέπει να συγχέονται με τις νοτιοανατολικές διαλέκτους της φινλανδικής γλώσσας που έγιναν η γλωσσική πλειοψηφία της Ιγγρίας τον 17ο αιώνα με την μαζική εισροή των λουθηρανών φινλανδών μεταναστών (των οποίων οι απόγονοι, οι Ιγγριανοί Φινλανδοί, συχνά αναφέρονται ως Ιγγριανοί). Η μετανάστευση των λουθηρανών φινλανδών προωθήθηκε από τις σουηδικές αρχές (που απέκτησαν την περιοχή το 1617 από τη Ρωσία), καθώς ο τοπικός πληθυσμός ήταν (και παρέμεινε) Ορθόδοξος.

## Παραπομπές


Κατηγορία:Φιννικές γλώσσες
Κατηγορία:Γλώσσες της Ρωσίας
Κατηγορία:Ίνγκρια
Διεθνείς κατατάξεις της Κύπρου

Ο παρακάτω πίνακας αναφέρει τις **διεθνείς κατατάξεις** της Κύπρου

## Διεθνείς κατατάξεις

## Παραπομπές

Κατηγορία:Κατάλογοι που αφορούν την Κύπρο
Κρανοχώρι Καστοριάς

*Για συνώνυμο οικισμό στην Ελλάδα δείτε το λήμμα: [[Κρανοχώρι Καβάλας]]*

Το **Κρανοχώρι**, επίσημα **Κρανοχώριον** είναι ορεινό χωριό της περιφερειακής ενότητας Καστοριάς σε υψόμετρο 780 μέτρα.

## Γεωγραφία - Ιστορία
Το Κρανοχώρι βρίσκεται δυτικά του Αλιάκμονα σε απόσταση 10 χλμ. ΒΑ. από το Νεστόριο και 18 ΝΔ. από την Καστοριά. Είναι κτισμένο σε οροπέδιο και οι κάτοικοί του ασχολούνται με τη γεωργία και ειδικότερα με την καλλιέργεια φασολιών. Στην περιοχή έχει εντοπιστεί οικισμός ρωμαϊκής εποχής που είχε σχέση με την αρχαία Διοκλητιανούπολη. Πιθανολογείται, από επιγραφή που βρέθηκε πάνω από την κύρια είσοδο εκκλησίας στο "Σκάλι", ότι πρόκειται για την αρχαία Βάττυνα. Η επιγραφή αναφέρει  ψήφισμα διαμαρτυρίας των κατοίκων της για καταπάτηση των κτημάτων τους από Ρωμαίους επαρχικούς.

## Ονομασία - Διοικητικά
Η παλιά ονομασία του χωριού είναι *Δρανίτσι* και έτσι αναφέρεται το 1918, μετά την απελευθέρωση, στο ΦΕΚ 259Α - 29/12/1918 να προσαρτάται στην τότε κοινότητα Γκαλίστης (Ομορφοκκλησιάς) που ανήκε στο νομό Φλωρίνης. Το 1928 με το ΦΕΚ 156Α - 08/08/1928 μετονομάζεται σε Κρανοχώριον και το 1941 αποσπάται στο νομό Καστοριάς. Σύμφωνα με το σχέδιο Καλλικράτης, μαζί με την Πτελέα και την Κάτω Πτελέα αποτελούν την τοπική κοινότητα Πτελέας που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 έχει πληθυσμό 245 κατοίκους.

## Παραπομπές


Κατηγορία:Δήμος Νεστορίου
Κρανοχώρι
Ρωμαιοκαθολική Αρχιεπισκοπή της Νέας Υόρκης

Η **Ρωμαιοκαθολική** **Αρχιεπισκοπή της Νέας Υόρκης** είναι μια Λατινική Καθολική αρχιεπισκοπή στην Πολιτεία της Νέας Υόρκης. Αποτελείται από τα Διαμερίσματα του Μανχάταν, του Μπρονξ και του Στάτεν Άιλαντ στην Πόλη της Νέας Υόρκης και τις Κομητείες Ντάτσες, Όραντζ, Πούτναμ, Ρόκλαντ, Σάλιβαν, Ούλστερ και Γουέστ-Τσέστερ στην Πολιτεία της Νέας Υόρκης. Ή Αρχιεπισκοπή της Νέας Υόρκης είναι η δεύτερη μεγαλύτερη εκκλησιαστική διοίκηση στις Ηνωμένες Πολιτείες, αποτελούμενη από 296 ενορίες για τους περίπου 2,8 εκατομμύρια Καθολικούς, ενώ έχει υπό τη διαχείρισή της εκατοντάδες Καθολικά σχολεία, νοσοκομεία και φιλανθρωπικά ιδρύματα. Η Αρχιεπισκοπή διοικεί, επίσης, την ευρύτερα γνωστή Θεολογική Σχολή του Αγίου Ιωσήφ, η οποία αναφέρεται συχνά ως *Ντανγούντι*. Η Αρχιεπισκοπή της Νέας Υόρκης είναι η μητροπολιτική έδρα της εκκλησιαστικής επαρχίας της Νέας Υόρκης, η οποία περιλαμβάνει τις Μητροπόλεις Όλμπανι, Μπρούκλιν, Μπάφαλο, Όγκντενσμπουργκ, Ρότσεστερ, Ρόκβιλ Σέντερ και Συρακουσών.

## Σημαντικές τοπικές εορτές της Αρχιεπισκοπής
* 4 Ιανουαρίου - Εορτή της Ελισάβετ Άννα Σέτον, Αγία, Κτήτωρ και Εκπαιδευτικός από τη Νέα Υόρκη
* 5 Ιανουαρίου - Εορτή του Ιωάννη Νόιμαν, Πρώτος Μητροπολίτης της Νέας Υόρκης
* 18 Φεβρουαρίου - Επέτειος χρίσης του Αρχιεπισκόπου Ντόλαν ως Καρδινάλιου από τον Πάπα Βενέδικτο ΙΣΤ΄ (2012)
* 23 Φεβρουαρίου - Επέτειος διορισμού του Αρχιεπισκόπου Ντόλαν από τον Πάπα Βενέδικτο ΙΣΤ΄ (2009)
* 17 Μαρτίου - Ημέρα του Αγίου Πατρικίου, Εορτή τόσο της Αρχιεπισκοπής όσο και του Καθεδρικού Ναού
* 8 Απριλίου - Επέτειος ίδρυσης της Μητρόπολης της Νέας Υόρκης (1808)
* 15 Απριλίου - Επέτειος ενθρόνισης του Αρχιεπισκόπου Ντόλαν (2009)
* 5 Μαΐου - Εορτή του Ευλογημένου Έντμουντ Ράις, ιδρυτή της Ιρλανδικής Χριστιανικής Αδελφότητας
* 14 Ιουλίου - Εορτή της Αγίας Αικατερίνης Τεκακγουίθα, Παρθένος, Πενήθης, Ασκήτρια και Οσία
* 5 Σεπτεμβρίου - Εορτή της Αγίας Τερέζας της Καλκούτας, η οποία πραγματοποίησε ιεραποστολικό έργο στο Μπρονξ
* 5 Οκτωβρίου - Επέτειος αφιέρωσης του Καθεδρικού Ναού στον Άγιο Πατρίκιο
* 13 Νοεμβρίου- Εορτή της Μαρίας Φρανσέσκας Καμπρίνι, Ιεραποστόλου της Νέας Υόρκης

## Αρχιεπίσκοποι της Νέας Υόρκης
# Αρχιεπίσκοπος Ιωάννης Χιους (1850–1864)
# Καρδινάλιος Ιωάννης ΜακΚλόσκι (1864–1885)
# Αρχιεπίσκοπος Μιχαήλ Κόριγκαν (1885–1902)
# Καρδινάλιος Ιωάννης Φάρλεϊ (1902–1918)
# Καρδινάλιος Πατρίκιος Χάγιες (1919–1938)
# Καρδινάλιος Φραγκίσκος Σπέλμαν (1939–1967)
# Καρδινάλιος Τερέντιος Κουκ (1968–1983)
# Καρδινάλιος Ιωάννης Ο΄Κόνορ (1984–2000)
# Καρδινάλιος Εδουάρδος Ίγκαν (2000–2009)
# Καρδινάλιος Τιμόθεος Ντόλαν (2009–2025)
# Αρχιεπίσκοπος Ρόναλντ Χικς (2025–σήμερα)

## Παραπομπές


Νεα Υορκη
Κατηγορία:Νέα Υόρκη
Κόπα Λιμπερταδόρες 1996

Το **Κόπα Λιμπερταδόρες 1996** ήταν η **37η** διοργάνωση Κόπα Λιμπερταδόρες. Είκοσι-μία ομάδες έλαβαν μέρος στην διοργάνωση. Νικήτρια και πρωταθλήτρια Νότιας Αμερικής αναδείχθηκε, για δεύτερη φορά η αργεντίνικη **[[Ρίβερ Πλέιτ]]**. Η διοργάνωση άρχισε στις 13 Μαρτίου και έληξε στις 26 Ιουνίου.

## Φάση Ομίλων

### 1ος Όμιλος

### 2ος Όμιλος

### 3ος Όμιλος

### 4ος Όμιλος

### 5ος Όμιλος

## Νοκ Άουτ

### Πίνακας

## Τελικοί

## Εξωτερικοί σύνδεσμοι
Το Κόπα Λιμπερταδόρες 1996 σύμφωνα με το αρχείο της ιστοσελίδας RSSSF (Rec.Sport.Soccer Statistics Foundation) 
Κατηγορία:Κόπα Λιμπερταδόρες
Λάνα (ποταμός)

Ο **Λάνα** () είναι ο σημαντικότερος ποταμός που διασχίζει τα Τίρανα, την πρωτεύουσα της Αλβανίας. Η πηγή του βρίσκεται στα βουνά ανατολικά των Τιράνων. Παρόλο που κάποτε τα ύδατα του ήταν καθαρά, πλέον έχει μολυνθεί από ρίψεις αποβλήτων. Κατά τη διάρκεια της δεκαετίας του 1990, πολλά παράνομα περίπτερα και κτίρια κατασκευάστηκαν στις όχθες του ποταμού. Αργότερα καταστράφηκαν και απομακρύνθηκαν σε μια εκστρατεία του τότε δημάρχου των Τιράνων Έντι Ράμα στις αρχές της δεκαετίας του 2000. Σήμερα, στο μεγαλύτερο τμήμα των οχθών του έχουν φυτευτεί διάφορα είδη δέντρων και γρασίδι. Πλέον στα νερά του ποταμού δεν υπάρχουν ψάρια λόγω της έντονης μόλυνσης τους. Ο Λάνα συμβάλει με τον ποταμό Τίρανα κοντά στο Μπερξούλα.

## Δείτε επίσης
* Κατάλογος ποταμών της Αλβανίας

## Παραπομπές


Κατηγορία:Ποταμοί της Αλβανίας
Κατηγορία:Τίρανα
Γοτθική γλώσσα

Τα **Γοτθικά** είναι εξαφανισμένη σήμερα, γλώσσα του ανατολικού κλάδου των γερμανικών γλωσσών που ομιλούνταν από τους Γότθους. Είναι κατά κύριο λόγο γνωστή από τον *[[Αργυρός Κώδικας|Αργυρό Κώδικα]]*, ένα αντίγραφο του 6ου αιώνα μιας μετάφρασης της Βίβλου του 4ου αιώνα, και είναι η μόνη ανατολικογερμανική γλώσσα με ένα αρκετά μεγάλο σώμα κειμένων. Όλες οι άλλες, περιλαμβανομένων των βουργουνδικών και των βανδαλικών, είναι γνωστές, αλλά πιθανώς και καθόλου, μόνο από τα κύρια ονόματα που επιβίωσαν σε ιστορικές αναφορές, και από δάνεια σε άλλες γλώσσες όπως τα πορτογαλικά, τα ισπανικά και τα γαλλικά.

Ως γερμανική γλώσσα, τα γοτθικά είναι μέρος της ινδοευρωπαϊκής γλωσσικής οικογένειας. Είναι η παλαιότερη γερμανική γλώσσα που πιστοποιείται σε αρκετά σημαντικά κείμενα, αλλά στερείται σύγχρονων απογόνων. Τα παλαιότερα έγγραφα στα γοτθικά χρονολογούνται από τον 4ο αιώνα. Η γλώσσα βρέθηκε σε παρακμή από τα μέσα του έκτου αιώνα, εν μέρει λόγω της στρατιωτικής ήττας των Γότθων στα χέρια των Φράγκων, της εξάλειψης των Γότθων στην Ιταλία, και της γεωγραφικής απομόνωσης (στην Ισπανία η γοτθική γλώσσα έχασε την τελευταία και πιθανώς ήδη παρακμάζουσα λειτουργία της ως εκκλησιαστική γλώσσα όταν οι Βησιγότθοι ασπάστηκαν τον Καθολικισμό το 589). Η γλώσσα επέζησε ως εθνική γλώσσα στην Ιβηρική χερσόνησο (σύγχρονη Ισπανία και Πορτογαλία) μέχρι τον όγδοο αιώνα. Φαινομενικά γοτθικοί όροι βρίσκονται σε χειρόγραφα μέχρι σήμερα, αλλά μπορεί αυτοί να ανήκουν ή να μην ανήκουν στην ίδια γλώσσα. Συγκεκριμένα, μια γλώσσα γνωστή ως κριμαϊκά γοτθικά επιβίωσε στην περιοχή του κάτω Δούναβη και σε απομονωμένες ορεινές περιοχές της Κριμαίας. Απουσιάζουν ορισμένες φθογγικές μεταβολές χαρακτηριστικές των γοτθικών, εντούτοις, τα κριμαϊκά γοτθικά δεν μπορεί να είναι κατιών των βιβλικών γοτθικών.

Η ύπαρξη τέτοιων πιστοποιημένων κειμένων την καθιστά ως μια γλώσσα ιδιαίτερου ενδιαφέροντος στην συγκριτική γλωσσολογία.

## Παράδειγμα

## Παραπομπές


## Εξωτερικοί σύνδεσμοι
* 


Κατηγορία:Μεσαιωνικές γλώσσες
Κατηγορία:Γλώσσες της Ισπανίας
Κατηγορία:Γλώσσες της Πορτογαλίας
Κατηγορία:Γλώσσες της Ιταλίας
Κατηγορία:Γλώσσες της Ρουμανίας
Κατηγορία:Γλώσσες της Γαλλίας
Κατηγορία:Γλώσσες της Πολωνίας
Κατηγορία:Γλώσσες της Τσεχίας
Κατηγορία:Γλώσσες της Σλοβακίας
Κατηγορία:Γλώσσες της Ρωσίας
Κατηγορία:Γλώσσες της Ουκρανίας
Κατηγορία:Εξαφανισμένες γλώσσες της Ευρώπης
Νέο Χωριό Ηλείας

Το **Νέο Χωριό** είναι οικισμός του Δήμου Ανδρίτσαινας - Κρεστένων στην Ηλεία.

## Γενικά στοιχεία
Το Νέο Χωριό είναι σύγχρονο χωριό με υψόμετρο 80 μέτρα, κτισμένο μέσα στην μικρή εύφορη κοιλάδα του Νταβιλά (Αχέροντα), το οποίο μεταφέρθηκε εδώ ύστερα από τις κατολισθήσεις του 1963 και τους σεισμούς του 1965. Απέχει 10 χιλιόμετρα από τα Κρέστενα και έχει 249 κατοίκους (απογραφή 2011).

Οι ανεπίσημες ονομασίες του χωριού είναι διάφορες, όπως Τόγια, Καστράκι, Νταβιλάς και Πλουτοχώρι. Η περιοχή είναι πλούσια σε αμπελώνες και από εκεί προέρχεται το όνομα του χωριού. Αποτελεί ένα σύγχρονο χωριό με πλούσιες εγκαταστάσεις, χώρους αναψυχής και αθλητικούς χώρους όπως γήπεδο ποδοσφαίρου, γήπεδο μπάσκετ, πάρκα και όμορφη στρογγυλή πλατεία

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδρίτσαινας - Κρεστένων
Βουλευτικές εκλογές 2019 στην Ανδόρρα

**Κοινοβουλευτικές εκλογές** πραγματοποιήθηκαν στην Ανδόρα στις 7 Απριλίου 2019, εκλέγοντας και τις 28 έδρες του Γενικού Συμβουλίου.  Αν και παρέμειναν το μεγαλύτερο κόμμα, οι Δημοκράτες για την Ανδόρα έχασαν την κοινοβουλευτική τους πλειοψηφία μετά την απώλεια τεσσάρων εδρών. Το Σοσιαλδημοκρατικό Κόμμα κέρδισε τέσσερις έδρες, καθιστώντας το δεύτερο μεγαλύτερο κόμμα. 

## Ιστορικό
Οι Δημοκράτες για την Ανδόρα εξασφάλισαν την απόλυτη πλειοψηφία στις εκλογές του 2015 και ο Αντόνι Μαρτί επανεξελέγη πρωθυπουργός της Ανδόρας. Τον Δεκέμβριο του 2017, ο Ζοζέπ Πιντάτ, μαζί με τα δύο μέλη της Λαουρεντιανής Ένωσης  και δύο μέλη των Δεσμευμένων Πολιτών, εγκατέλειψαν την ομάδα των Φιλελευθέρων. 

Ο Μαρτί δεν μπόρεσε να διεκδικήσει επανεκλογή, καθώς το Σύνταγμα περιορίζει το αξίωμα σε δύο πλήρεις συνεχόμενες θητείες. 

## Εκλογικό σύστημα
Είκοσι οκτώ γενικοί σύμβουλοι ( καταλανικά : *consellers στρατηγοί)* εκλέγονται, με βάση τις κλειστές λίστες των κομμάτων:   

* Δεκατέσσερις γενικοί σύμβουλοι που εκπροσωπούν τις επτά ενορίες (δύο σύμβουλοι ανά ενορία) εκλέγονται από τον κατάλογο με τις περισσότερες ψήφους σε κάθε ενορία.  
* Δεκατέσσερις γενικοί σύμβουλοι εκλέγονται από εθνικούς καταλόγους χρησιμοποιώντας τη μέθοδο αναλογικής εκπροσώπησης του μεγαλύτερου υπολοίπου .  

Οι κατάλογοι ενοριών και ο εθνικός κατάλογος είναι ανεξάρτητοι μεταξύ τους: το ίδιο άτομο δεν μπορεί να εμφανιστεί τόσο στον εθνικό κατάλογο όσο και σε μια λίστα ενοριών και οι ψηφοφόροι ρίχνουν στην κάλπη δύο χωριστά ψηφοδέλτια. Δεν υπάρχει υποχρέωση ψηφοφορίας για το ίδιο κόμμα και στους δύο καταλόγους.  

## Αποτελέσματα

## Παραπομπές

2019
Ανδορ
Ζαβιέρ Εσπότ Ζαμόρα

Ο **Ζαβιέρ Εσπότ Ζαμόρα** (*Xavier Espot Zamora*, 30 Οκτωβρίου 1979-) είναι πολιτικός της Ανδόρρας. Είναι πρώην υπουργός Δικαιοσύνης  και επί του παρόντος είναι πρωθυπουργός της Ανδόρας από τις 16 Μαΐου 2019.  

Επί κυβερνήσεως του Αντόνι Μαρτί, από τις 25 Ιουλίου 2012 ως τις 28 Φεβρουαρίου 2019 ήταν υπουργός Κοινωνικών Υποθέσεων, Δικαιοσύνης και Εσωτερικών, διαδεχόμενος την Ρόζα Φερέρ Ομπιόλς.  Παρέμεινε στις 29 Φεβρουαρίου 2019 ως υπουργός για να προετοιμάσει την υποψηφιότητά του για το αξίωμα του πρωθυπουργού στις γενικές εκλογές του 2019 .  

## Παραπομπές


Κατηγορία:Αρχηγοί κυβερνήσεως της Ανδόρρας
Ζαμορα
Παναγιώτης Χατζηνικολάου

Ο **Παναγιώτης Χατζηνικολάου** (Ορεστιάδα, 1932 -  Αθήνα, 11 Ιουνίου 2023) ήταν Έλληνας πολιτικός και υπουργός.

Σπούδασε οδοντιατρική. Στις εκλογές της 3ης Νοεμβρίου 1963 εξελέγη βουλευτής Έβρου με την ΕΡΕ. Στη μεταπολίτευση ήταν βουλευτής της Νέας Δημοκρατίας για οκτώ συνεχόμενες θητείες (από το 1974 ως το 1996). Υπήρξε υπουργός Μακεδονίας-Θράκης στην κυβέρνηση Τζαννετάκη από τις 2 Ιουλίου 1989 έως τις 12 Οκτωβρίου 1989 και στην κυβέρνηση Μητσοτάκη από τις 8 Αυγούστου 1991 έως τις 13 Οκτωβρίου 1993 και από τις 12 Απριλίου 1990 έως τις 8 Αυγούστου 1991 αναπληρωτής υπουργός Γεωργίας. Την παραμονή των εκλογών της 22ας Σεπτεμβρίου 1996 αποφάσισε να αποχωρήσει από την πολιτική.

Γιος του είναι ο δημοσιογράφος και εκδότης Νίκος Χατζηνικολάου.

Απεβίωσε στις 11 Ιουνίου 2023 σε ηλικία 91 ετών.

## Παραπομπές


Κατηγορία:Βουλευτές Έβρου
Κατηγορία:Έλληνες υπουργοί Μακεδονίας-Θράκης
Κατηγορία:Βουλευτές εκλεγμένοι με τη Νέα Δημοκρατία
Ευθύμιος Δίπλαρος

Ο **Ευθύμιος Δίπλαρος** (Λεμεσός, 18 Μαρτίου 1980) είναι Ελληνοκύπριος πολιτικός. Από το 2011 είναι βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ.

## Βιογραφικά στοιχεία
Σπούδασε επικοινωνία και μέσα μαζικής ενημέρωσης στο Ινστιτούτο Επαγγελματικής Κατάρτισης ΔΕΛΤΑ στη Θεσσαλονίκη. Πριν την εκλογή του στη θέση του βουλευτή εργαζόταν ως δημοσιογράφος.

Είναι νυμφευμένος με την Αργυρώ Ροτσίδου και έχει δύο υιούς.

## Πολιτική σταδιοδρομία
Την περίοδο 2001-2003 ήταν μέλος του συμβουλίου της Νεολαίας του Δημοκρατικού Συναγερμού (ΝΕΔΗΣΥ). Από το 2003 είναι μέλος του Επαρχιακού Συμβουλίου του ΔΗΣΥ Λεμεσού και μέλος του Ανωτάτου Συμβουλίου του ΔΗΣΥ.

Στις Δημοτικές εκλογές του 2006 εκλέχθηκε δημοτικός σύμβουλος στον Δήμο Λεμεσού με τον ΔΗΣΥ.

Στις βουλευτικές εκλογές του 2011 εκλέχτηκε βουλευτής στην Εκλογική Περιφέρεια Λεμεσού με τον ΔΗΣΥ για την Ι΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, είναι αναπληρωτής κοινοβουλευτικός εκπρόσωπος του ΔΗΣΥ, μέλος της Επιτροπής Επιλογής και μέλος της Κοινοβουλευτικής Επιτροπής Γεωργίας και Φυσικών Πόρων και της Κοινοβουλευτικής Επιτροπής Μεταφορών, Επικοινωνιών και Έργων.

Τον Φεβρουάριο του 2020 εκλέχθηκε αντιπρόεδρος του ΔΗΣΥ. Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

Στις 6 Μαϊου 2023 αναδείχθηκε εκλέχθηκε αναπληρωτής πρόεδρος του κόμματος κατά τις εσωκομματικές εκλογές για την ανάδειξη των υπολοίπων μελών της ηγεσίας. 

## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λεμεσού
Κατηγορία:Κύπριοι δημοσιογράφοι
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Παπασυναδινός

Ο **Παπασυναδινός** ή **Συναδινός** (Μελενικίτσι Σερρών, 21 Σεπτεμβρίου 1601 - μετά το 1646) ήταν ορθόδοξος κληρικός του 17ου αιώνα, συγγραφέας του χρονικού των Σερρών.  

## Βιογραφία
Ο Συνοδινός γεννήθηκε στο Σερραϊκό χωριό Μελενικίτσι στις 21 Σεπτεμβρίου 1601, στην οικογένεια Συναδινού. Το κατά κόσμον όνομά του είναι άγνωστο. Το 1620 έγινε διάκονος και το 1622 χειροτονήθηκε ιερέας από τον Μητροπολίτη Τιμόθεο των Σερρών (1616-1625). Το σερραϊκό χρονικό βασίζεται σε προσωπικές παρατηρήσεις και βρίσκεται στις παραδόσεις των βυζαντινών χρονιστών. Το κείμενο αποτελεί σημαντική πηγή για την ιστορία της πόλης. 

## Παραπομπές


## Πηγές
* 

Κατηγορία:Έλληνες συγγραφείς
Φορταλέζα Εσπόρτε Κλούμπε

εναλλ.=|μικρογραφία|310x310εσ|Στάδιο Πλάσιντο Αντεράλντο Καστέλο, Φορταλέζα.
H **Φορταλέζα Εσπόρτε Κλούμπε** (*Fortaleza Esporte Clube*), γνωστή ως **Φορταλέζα**, είναι κυρίως ποδοσφαιρικός σύλλογος, αλλά δραστηριοποιείται και σε άλλα αθλήματα, όπως το ποδόσφαιρο σάλας, η χειροσφαίριση και η καλαθοσφαίριση. Εδρεύει στη Φορταλέζα, πρωτεύουσα της Πολιτείας της Σεαρά στη Βραζιλία. Ο σύλλογος ιδρύθηκε στις 18 Οκτωβρίου 1918 και αναδύθηκε από ένα παλαιότερο σύλλογο που ονομαζόταν *Στέλλα* (*Stella*) υπό την ονομασία Φορταλέζα Σπόρτινγκ Κλουμπ (*Fortaleza Sporting Club*). 

Η Φορταλέζα είναι μία από τις πιο παραδοσιακές ομάδες στη βορειοανατολική περιοχή της Βραζιλίας, παράλληλα με τις Μπαΐα, Βιτόρια, Σάντα Κρουζ, Σπορτ Ρεσίφε, Νάουτικο και Σεαρά, τη μεγαλύτερη ανταγωνίστρια της, με λιγότερη παράδοση στην πολιτεία και χωρίς εθνικό τίτλο. 

Τα χρώματα της ομάδας είναι κόκκινο, μπλε και λευκό.

## Στατιστική

* **[[Πρωτάθλημα ποδοσφαίρου ανδρών Βραζιλίας|Καμπεονάτο Μπραζιλέιρο Σέριε Α]]** 
** Παίκτης με τα περισσότερα γκολ: Ρινάλντο (27 γκολ), 2005 και 2006 
** Παίκτης με τα περισσότερα γκολ σε ένα τουρνουά: Ρινάλντο (16 γκολ), το 2005 
* **Συμπεριλαμβανομένων όλων των κατηγοριών** 
** Παίκτης με τα περισσότερα γκολ: Ρινάλντο (43 γκολ), 2004 (14), 2005 (16), 2006 (11) και 2008 (2) 
* **Κορυφαίοι σκόρερ σε εθνικές διοργανώσεις (κύπελλα και πρωταθλήματα)** 
** Μπεσέσε (7 γκολ), Τάσα Μπραζίλ 1960 
** Ρινάλντο (14 γκολ), Καμπεονάτο Μπραζιλέιρο Σέριε Β 2004 
* **Καλύτερος δεξιός πλάγιος αμυντικός της Σέριε Α (''Βραβείο Bola de Prata'')** 
**Λούρο, 1974

## Μασκότ
Η μασκότ της ομάδας είναι το Λιοντάρι του Πίσι (*Lion of Pici*). 

## Στάδιο
Το κύριο στάδιο είναι το Αλσίντες Σάντος, χωρητικότητας 8.300 θεατών, αλλά η ομάδα αγωνίζεται επίσης στο Στάδιο Καστέλο, χωρητικότητας 67.037 θεατών και στο Στάδιο Πρεζιντέντε Βάργκας, χωρητικότητας 20.600 θεατών. 

## Διακρίσεις
**Ποδόσφαιρο** 
μικρογραφία|309x309εσ| Λιγκ Καπ Σεαρά 2010.
* **[[Καμπεονάτο Μπραζιλέιρο Σέριε Β]]: 1** 
: 2018 

* **[[Κόπα ντο Νορντέστε]]: 1** 
: 2019 

* **[[:en:Torneio_Norte-Nordeste|Copa Norte-Nordeste]]: 1** 
: 1970 

* **[[Καμπεονάτο Σεαρένσε]]: 46**
: 1920, 1921, 1923, 1924, 1926, 1927, 1928, 1933, 1934, 1937, 1938, 1946, 1947, 1949, 1953, 1954, 1959, 1960, 1964, 1965, 1967, 1969, 1973, 1974 1982, 1983, 1985, 1987, 1991, 1992, 2000, 2001, 2003, 2004, 2005, 2007, 2008, 2009, 2015, 2016, 2019, 2020, 2021, 2022, 2023

* **Torneio Início do Ceará: 12** 
: 1925, 1927, 1928, 1933, 1935, 1948, 1960, 1961, 1962, 1964, 1965, 1977 

* **Κόπα ντος Καμπεόες Σεαρένσες: 1** 
: 2016 

## Παραπομπές

## Εξωτερικοί σύνδεσμοι
* Επίσημος ιστότοπος 
* Online Κοινότητα Οπαδών 
* Ιστότοπος με ειδήσεις σχετικά με τη Φορταλέζα 

Κατηγορία:Ποδοσφαιρικές ομάδες Βραζιλίας
Κατηγορία:Ιδρύσεις ποδοσφαιρικών ομάδων το 1918
Κατηγορία:Ιδρύσεις αθλητικών συλλόγων το 1918
Κατηγορία:Φορταλέζα Εσπόρτε Κλούμπε
Ελένη Σταύρου

Η **Ελένη Σταύρου** (Λευκωσία, 4 Ιουλίου 1975) είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένη με τον ΔΗΣΥ.

## Βιογραφικά στοιχεία
Η Ελένη Σταύρου γεννήθηκε στη Λευκωσία στις 4 Ιουλίου 1975. Ομιλεί, πέρα από την ελληνική, την αγγλική, τη γαλλική, την ισπανική και την αραβική γλώσσα. Σπούδασε αγγλική φιλολογία στο Εθνικό και Καποδιστριακό Πανεπιστήμιο Αθηνών. Στη συνέχεια απέκτησε μεταπτυχιακά στην πολεμολογία και τις μεσογειακές σπουδές στο Βασιλικό Κολέγιο του Λονδίνου. Έπειτα απέκτησε διδακτορικό δίπλωμα στις ελληνοαραβικές σχέσεις, τις σχέσεις με το Ισραήλ και για θέματα τρομοκρατίας από το ίδιο πανεπιστήμιο. Ακολούθως απέκτησε μεταδιδακτορικό δίπλωμα στον άξονα Ισραήλ, Κύπρου και Ελλάδας από το Πανεπιστήμιο Μπαρ Ιλάν. Εργάζεται ως σύμβουλος για θέματα Μέσης Ανατολής.

Είναι νυμφευμένη με τον Γιώργο Παπαναστασίου.

## Πολιτική διαδρομή
Εκλέχτηκε για πρώτη φορά βουλευτής στις βουλευτικές εκλογές του 2016 με τον ΔΗΣΥ για την ΙΑ΄ Κοινοβουλευτική Περίοδο.

Ως βουλευτής, διετέλεσε μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Κοινοβουλευτικής Επιτροπής Θεσμών, Αξιών και Επιτρόπου Διοικήσεως και της Κοινοβουλευτικής Επιτροπής Περιβάλλοντος. Επιπλέον, ήταν μέλος της αντιπροσωπίας της Βουλής στη Διακοινοβουλευτική Διάσκεψη για την Κοινή Εξωτερική Πολιτική και Πολιτική Ασφάλειας και την Κοινή Πολιτική Ασφάλειας και Άμυνας.

Διεκδίκησε επανεκλογή στις βουλευτικές εκλογές του 2021 αλλά δεν επανεκλέγηκε.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λεμεσού
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Ανδρέας Κυπριανού (βουλευτής)

Ο **Ανδρέας Κυπριανού** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ.

## Βιογραφικά στοιχεία
Ο Ανδρέας Κυπριανού γεννήθηκε στη Λεμεσό στις 30 Απριλίου 1962. Ομιλεί πέρα από την ελληνική και την αγγλική γλώσσα. Σπούδασε πολιτική μηχανική, με ειδίκευση στη μηχανική κατασκευών, στο Πανεπιστήμιο του Τέξας στο Ώστιν των Ηνωμένων Πολιτειών Αμερικής. Εργάζεται ως πολιτικός μηχανικός.

Είναι νυμφευμένος με την Παυλίνα Μελινιώτη και έχει δύο υιούς και μια κόρη.

## Πολιτική διαδρομή
Στις Δημοτικές εκλογές του 2001 εκλέχθηκε δημοτικός σύμβουλος στον Δήμο Λεμεσού με τον ΔΗΣΥ, θέση στην οποία επανεκλέχθηκε στις Δημοτικές εκλογές του 2006. Την περίοδο 2006-2009 ήταν επικεφαλής της δημοτικής ομάδας του ΔΗΣΥ. Την περίοδο 2001-2009 ήταν μέλος του διοικητικού συμβουλίου του Συμβουλίου Αποχετεύσεων Λεμεσού-Αμαθούντας (ΣΑΛΑ). Την περίοδο 1999-2009 ήταν μέλος του διοικητικού συμβουλίου του Εμπορικού και Βιομηχανικού Επιμελητηρίου Λεμεσού (ΕΒΕΛ). Από το 1987 είναι μέλος του Επιστημονικού Τεχνικού Επιμελητηρίου Κύπρου (ΕΤΕΚ). Από το 2010 είναι Επίτροπος Πολεοδομικού Σχεδιασμού και Ανάπτυξης του ΔΗΣΥ. Είναι μέλος του Πολιτικού Γραφείου του ΔΗΣΥ και μέλος του Εκτελεστικού Γραφείου του ΔΗΣΥ, εκπροσωπώντας τη Λεμεσό.

Συμμετείχε στις βουλευτικές εκλογές του 2006 στην Εκλογική Περιφέρεια Λεμεσού με τον ΔΗΣΥ αλλά δεν εκλέχτηκε. Ωστόσο, μετά την εκλογή της βουλευτού Εκλογικής Περιφέρειας Λεμεσού του ΔΗΣΥ, Ελένης Θεοχάρους, στο αξίωμα του ευρωβουλευτή στις Ευρωεκλογές του 2009, καθήκοντα βουλευτή ανέλαβε στις 15 Ιουλίου 2009 ο Ανδρέας Κυπριανού, ως πρώτος επιλαχών, για την Θ΄ Κοινοβουλευτική Περίοδο. Επανεκλέχθηκε στις βουλευτικές εκλογές του 2011 για την Ι΄ Κοινοβουλευτική Περίοδο και στις βουλευτικές εκλογές του 2016 για την ΙΑ΄ Κοινοβουλευτική Περίοδο.

Ως βουλευτής, ήταν πρόεδρος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού και μέλος της Κοινοβουλευτικής Επιτροπής Εργασίας, Πρόνοιας και Κοινωνικών Ασφαλίσεων και της Κοινοβουλευτικής Επιτροπής Εσωτερικών.

Διεκδίκησε επανεκλογή στις βουλευτικές εκλογές του 2021 αλλά δεν επανεκλέγηκε.

Στις δημοτικές εκλογές 2011 διεκδίκησε τη θέση του Δημάρχου Λεμεσού με τη στήριξη του ΔΗΣΥ. Έλαβε ποσοστό 42% έναντι 58% του ανθυποψηφίου της Ανδρέα Χρίστου και δεν εκλέχτηκε.

## Παραπομπές

## Πηγές
*
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λεμεσού
Κατηγορία:Κύπριοι πολιτικοί μηχανικοί
Κατηγορία:Βουλευτές Θ΄ Κοινοβουλευτικής Περιόδου (Κύπρος)
Κατηγορία:Βουλευτές Ι΄ Κοινοβουλευτικής Περιόδου (Κύπρος)
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Πρωτάθλημα Νέων της ΟΥΕΦΑ

Το **Πρωτάθλημα Νέων της ΟΥΕΦΑ** ή **Τσάμπιονς Λιγκ Νέων** (αγγλικά: *UEFA Youth League*) είναι μία ετήσια ποδοσφαιρική διοργάνωση, που οργανώνεται από την Ένωση Ευρωπαϊκών Ποδοσφαιρικών Ομοσπονδιών (UEFA) από το 2013. Στη σημερινή της μορφή, συμμετέχουν οι ομάδες νέων (Κ19) των συλλόγων που αγωνίζονται στη φάση των ομίλων του Τσάμπιονς Λιγκ, συν τους εγχώριους πρωταθλητές νέων των υψηλότερων βαθμολογικά εθνικών ενώσεων.

Οι ημιτελικοί και τελικοί αγώνες διεξάγονται παραδοσιακά στο Κολοβρέ, στη Νιόν της Ελβετίας. Στους νικητές απονέμεται το «τρόπαιο Λέναρτ Γιόχανσον», προς τιμήν του πρώην προέδρου της ΟΥΕΦΑ.

Οι πιο επιτυχημένη ομάδα είναι η Μπαρτσελόνα, με τρία τρόπαια. Η Μπαρτσελόνα κέρδισε την εναρκτήρια σεζόν της διοργάνωσης, κατέκτησε το δεύτερο τρόπαιο το 2018 και το τρίτο τρόπαιο το 2025. Επίσης είναι η πρωταθλητής Ευρώπης για το 2025.

## Ιστορία

Το Μάιο του 2010, η ΟΥΕΦΑ διοργάνωσε έναν αγώνα, που αναφέρεται ως «UEFA Under-18 Challenge», μεταξύ των ομάδων Κ18 της Μπάγερν Μονάχου και της Ίντερ, τρεις ημέρες πριν από τον τελικό του Τσάμπιονς Λιγκ 2009–10 μεταξύ των αντίστοιχων αντρικών ομάδων. Η Ίντερ κέρδισε τον αγώνα με 2–0, με δύο γκολ από τον Ντένις Αλιμπέκ. Ο αγώνας ήταν μέρος της «Ημέρας Θεμελίωσης της ΟΥΕΦΑ» και αποτέλεσε έμπνευση για το ΟΥΕΦΑ Γιουθ Λιγκ.

Οι ομάδες της πρώτης διοργάνωσης (2013–14), αγωνίστηκαν στη φάση ομίλων με την ίδια σύσταση και τις ίδιες ημερομηνίες με το Τσάμπιονς Λιγκ 2013–14 και διεξήχθη σε δοκιμαστική βάση.

Οι οκτώ νικητές των ομίλων και οι οκτώ επιλαχόντες, συμμετείχαν τότε σε μια νοκ άουτ φάση. Σε αντίθεση με το Τσάμπιονς Λιγκ, η νοκ άουτ φάση περιελάμβανε μονούς αγώνες, με τους ημιτελικούς και τον τελικό να παίζονται σε ουδέτερα γήπεδα.

Βρετανικά ΜΜΕ σχολίασαν ότι η διοργάνωση δημιουργήθηκε για να «περιορίσει την αυξανόμενη επιρροή της NextGen Series».

Τον Απρίλιο του 2014, η Μπαρτσελόνα έγινε η πρώτη πρωταθλήτρια, κερδίζοντας τη Μπενφίκα με 3–0, στο φάιναλ φορ που διεξήχθη στη Νιόν.

Μετά από διετή δοκιμαστική περίοδο, το Γιουθ Λιγκ έγινε μόνιμη διοργάνωση της UEFA ξεκινώντας από τη σεζόν 2015–16, με το τουρνουά να επεκτείνεται από 32 σε 64 ομάδες, ώστε να επιτρέψει στους εγχώριους πρωταθλητές νέων των 32 κορυφαίων ενώσεων, σύμφωνα με το συντελεστή της ΟΥΕΦΑ, να συμμετέχουν επίσης. Οι 32 ομάδες νέων του Τσάμπιονς Λιγκ διατηρούν τη μορφή των ομίλων, με τους νικητές των ομίλων να προκρίνονται στο γύρο των 16 και τις επιλαχούσες να προχωρούν στα πλέι οφ. Οι 32 εγχώριοι πρωταθλητές νέων αγωνίζονται σε δύο γύρους των δύο αγώνων, με τους οκτώ νικητές να προκρίνονται στα πλέι οφ, όπου παίζουν έναν εντός έδρας μονό αγώνα, εναντίον της επιλαχούσας από το μονοπάτι του Τσάμπιονς Λιγκ. Από το γύρο των 16 και ύστερα, διατηρείται η ίδια μορφή των μονών αγώνων όπως και πριν.

## Τελικοί

### Νικητές

## Παραπομπές


## Δείτε επίσης
* NextGen Series

## Εξωτερικοί σύνδεσμοι
* 
* 


Κατηγορία:Διασυλλογικές διοργανώσεις ΟΥΕΦΑ
Κατηγορία:Διασυλλογικές διοργανώσεις ποδοσφαίρου
Κατηγορία:Αθλητικές διοργανώσεις νέων στην Ευρώπη
Ηγήσανδρος (ιστορικός)

Ο **Ηγήσανδρος** ήταν αρχαίος Έλληνας ιστορικός και πολίτης των Δελφών. Εκτός από ένα ιστορικό έργο που ονομάζεται «Υπόμνημα», το οποίο αποτελούταν από τουλάχιστον έξι βιβλία και φαίνεται ότι είχε κάπως διδακτικό χαρακτήρα, έγραψε ένα έργο για τα αγάλματα (Υπόμνημα ανδριάντων και αγαλμάτων). Η περίοδος κατά την οποία άνθησε δεν είναι γνωστή, αλλά δεν μπορεί να ήταν αρχαιότερη από τη βασιλεία του Αντίγονου Β' Γονατά, που αναφέρεται από αυτόν (Αθηναίος ο Ναυκρατίτης) και η οποία εκτείνεται από το 283 έως το 239 π.Χ..

Κατηγορία:Αρχαίοι Έλληνες ιστορικοί
Διαδικτυακή εγκυκλοπαίδεια PWN

Η ***Διαδικτυακή εγκυκλοπαίδεια PWN*** (πολωνικά:*Internetowa encyklopedia PWN)* είναι μία δωρεάν online ηλεκτρονική εγκυκλοπαίδεια, που δημοσιεύεται από τις Πολωνικές Επιστημονικές Εκδόσεις PWN. Περιέχει περίπου 80.000 εγγραφές και 5.000 εικονογραφήσεις.

## Eξωτερικοί σύνδεσμοι
* Επίσημος ιστότοπος http://encyklopedia.pwn.pl/   

Κατηγορία:Πολωνικές εγκυκλοπαίδειες
Κατηγορία:Διαδικτυακές εγκυκλοπαίδειες
Στενά Καστοριάς

Τα **Στενά** είναι ορεινό χωριό της περιφερειακής ενότητας Καστοριάς σε υψόμετρο 940 μέτρα.

## Γεωγραφία - Ιστορία
Τα Στενά βρίσκονται σε απόσταση 5 χλμ. ΒΔ. από το Νεστόριο και 29,5 ΝΔ. από την Καστοριά, επάνω στο δρόμο Νεστορίου - Χιονάτο. Είναι κτισμένα δίπλα στη συμβολή των χειμάρρων Μεγάλο και Στενοπόταμου που καταλήγουν στον Αλιάκμονα ποταμό. Αναφέρεται ως *Στέντσκο* το 1918, μετά την απελευθέρωση, στο ΦΕΚ 259Α - 29/12/1918 να προσαρτάται στην τότε κοινότητα Νεστορίου. Το 1926 με το ΦΕΚ 413Α - 22/11/1926 μετονομάζεται σε *Στενά*. Σύμφωνα με το σχέδιο Καλλικράτης, μαζί με το Νεστόριο, Αγία Άννα, Γιαννοχώρι, Λειβαδοτόπι, Μονόπυλο, Πεύκο και Τρίλοφο αποτελούν την τοπική κοινότητα Νεστορίου που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 έχει πληθυσμό 1 μόνο κάτοικο.

## Παραπομπές


Κατηγορία:Δήμος Νεστορίου
Στενά
Ίζραελ Ποζνάνσκι

Ο **Ίζραελ Κάλμαν Ποζνάνσκι** (*Izrael Kalman Poznański,* 1833, Αλεκσάντρουφ Γούτσκι &#x2013; 1900, Λοτζ) ήταν Πολωνοεβραίος επιχειρηματίας, μεγιστάνας της κλωστοϋφαντουργίας και φιλάνθρωπος στο Λοτζ και ο σύζυγος της Ελεoνόρα Χερτς Ποζνάνσκι. Το μαυσωλείο του Ίζραηλ και της Ελεονόρα Χέρτς Ποζνάνσκι στο Εβραϊκό Νεκροταφείο, έχει περιγραφεί ως «ίσως το μεγαλύτερο εβραϊκό ταφικό μνημείο στον κόσμο». Το μαυσωλείο και το ψηφιδωτό που καλύπτει το εσωτερικό του θόλου ανακαινίστηκαν το 1993. 

Το συγκρότημα των βαμβακοκλωστηρίων του στο Λοτζ, έχει μετατραπεί σε συγκρότημα πολλαπλών χρήσεων 69 εκταρίων με την ονομασία Manufaktura, συμπεριλαμβανομένων ενός εμπορικού κέντρου, 3 μουσείων, πολυ-κινηματογράφου και εστιατορίων. 

## Παραπομπές


## Περαιτέρω ανάγνωση
* Άλφρεντ Ντέμπλιν (1926) *Reise in Polen* (στα γερμανικά), δημοσιεύθηκε στην αγγλική μετάφραση το 1991 ως *Ταξίδι στην Πολωνία* . Το βιβλίο περιγράφει το εβραϊκό Λοτζ της δεκαετίας του 1920.

## Εξωτερικοί σύνδεσμοι
* Το μαυσωλείο του Ποζνάνσκι 

## Δείτε επίσης
*Παλάτι του Ίζραελ Ποζνάνσκι
*Manufaktura

Κατηγορία:Πολωνοί επιχειρηματίες
Κατηγορία:Πολωνοί εβραϊκής καταγωγής
Κατηγορία:Αποδέκτες του Τάγματος του Αγίου Στανίσλαου (Οίκος των Ρομανώφ)
Μονόπυλο Καστοριάς

Το **Μονόπυλο** είναι ακατοίκητο ορεινό χωριό της περιφερειακής ενότητας Καστοριάς σε υψόμετρο 1.908 μέτρα.

## Γεωγραφία - Ιστορία
Το Μονόπυλο βρίσκεται στις πλαγιές του Γράμμου, δίπλα στα σύνορα της Ελλάδας με την Αλβανία. Ο Αλιάκμονας (στις αρχές του - Άνω Αλιάκμονας) περνάει νότια του χωριού. Απέχει 22 χλμ. Δ.-ΒΔ. από το Νεστόριο και 45 Δ.-ΝΔ. από την Καστοριά. Όπως τα υπόλοιπα χωριά της περιοχής συμπεριλαμβάνεται στα "Γραμμοχώρια της Καστοριάς" όπου έγιναν οι πιο σκληρές και αιματηρές μάχες του Εμφυλίου. Υπήρξε οικισμός υλοτόμων και γεωργών που στις αρχές του 1900 και μέχρι τον Β΄ Παγκόσμιο πόλεμο είχε πληθυσμό πάνω από 300 κατοίκους, με δικό του δημοτικό σχολείο, νηπιαγωγείο, παντοπωλεία - καφενεία. Μετά την εκκένωση τον Ιούλιο του 1947 το χωριό άρχισε να εγκαταλείπεται. Μοναδικό κτίσμα από την εποχή εκείνη είναι η πέτρινη εκκλησία της Αγίας Ματρώνας του 1873.

Αναφέρεται ως *Πελκάτη* το 1918, μετά την απελευθέρωση, στο ΦΕΚ 259Α - 29/12/1918 να προσαρτάται στην τότε κοινότητα Σλημνίτσης (Τρίλοφο). Το 1928 με το ΦΕΚ 156Α - 08/08/1928 μετονομάζεται σε *Μονόπυλον*. Σύμφωνα με το σχέδιο Καλλικράτης, μαζί με το Νεστόριο, Αγία Άννα, Γιαννοχώρι, Λειβαδοτόπι, Στενά, Πεύκο και Τρίλοφο αποτελούν την τοπική κοινότητα Νεστορίου που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 δεν κατοικείται.

## Παραπομπές


Κατηγορία:Δήμος Νεστορίου
Κατηγορία:Εγκαταλελειμμένα χωριά της περιφερειακής ενότητας Καστοριάς
Ρωμαιοκαθολική Αρχιεπισκοπή του Άνκορεϊτζ

Η **Ρωμαιοκαθολική Αρχιεπισκοπή του Άνκορεϊτζ** (, ) είναι μια εκκλησιαστική περιοχή ή διοίκηση της Ρωμαιοκαθολικής Εκκλησίας στις βορειοδυτικές Ηνωμένες Πολιτείες, η οποία αποτελείται από διάφορα διαμερίσματα και επαρχίες της πολιτείας της Αλάσκας. Η Αρχιεπισκοπή διοικείται από έναν ιεράρχη Αρχιεπίσκοπο, πάστορα της μητέρας εκκλησίας στον Καθεδρικό Ναό της Αγίας Οικογένειας του Άνκορεϊτζ.

## Ιστορικά στοιχεία
Η Αρχιεπισκοπή του Άνκορεϊτζ σχηματίστηκε στις 22 Ιανουαρίου 1966 από τον Πάπα Παύλο ΣΤ΄. Οι περιοχές που περιλήφθηκαν στα εδάφη της Αρχιεπισκοπής προήλθαν από την Μητρόπολη του Τζούνο. Ο αυξανόμενος πληθυσμός του Άνκορεϊτζ και η συνεχής ανάπτυξη της κοινότητας δικαιολογούσαν τη δημιουργία μιας νέας Αρχιεπισκοπής στην πόλη σε αντίθεση με την μετατροπή της ήδη υπάρχουσας Μητρόπολης του Τζούνο σε αυτή τη θέση.

Η Αρχιεπισκοπή έχει δεχτεί αρκετές επισκέψεις από τον Πάπα Ιωάννη Παύλο Β΄, με πιο χαρακτηριστική εκείνη του 1981, όταν λειτούργησε στο κεντρικό πάρκο του Άνκορεϊτζ ενώπιον 100.000 ατόμων.

## Κατάλογος Αρχιεπισκόπων
Οι παρακάτω έχουν αποτελέσει Αρχιεπίσκοποι του Άνκορεϊτζ από την ίδρυση της Αρχιεπισκοπής το 1966:

# Ιωσήφ Ράιαν (1966–1975)
# Φραγκίσκος Θωμάς Χάρλεϊ (1976–2001)
# Ρογήρος Λαυρέντιος Σβιτς (2001–2016) 
# Παύλος Ετιέν (2016–2019)

## Σχολεία
* Ιερή Ακαδημία Ρόδων, Άνκορεϊτζ
* Σχολείο Λούμεν Κρίστι, Άνκορεϊτζ

## Εκδόσεις
Η Αρχιεπισκοπή του Άνκορεϊτζ εκδίδει μια μηνιαία εφημερίδα την «Καθολική Άγκυρα», η οποία έχει περίπου 11.000 συνδρομητές. Η εφημερίδα εκδίδεται από τον Απρίλιο του 1999.

## Μητροπόλεις
Η εκκλησιαστική επαρχία του Άνκορεϊτζ περιλαμβάνει το σύνολο της πολιτείας της Αλάσκας καθώς και τις παρακάτω διοικήσεις:
* Μητρόπολη του Φέρμπανκς
* Μητρόπολη του Τζούνο

## Παραπομπές


## Εξωτερικοί σύνδεσμοι
* Roman Catholic Archdiocese of Anchorage Official Site 
* Catholic Social Services Alaska
μικρογραφία|αριστερά|235px|Ο Καθεδρικός Ναός της Αγίας Οικογένειας στο Άνκορεϊτζ.235px

Ανκορειτζ
Κατηγορία:Αλάσκα
Κυπριακό Διεθνές Ινστιτούτο για τη Περιβαλλοντική και Δημόσια Υγεία

Το **Διεθνές Ινστιτούτο Κύπρου για την Περιβαλλοντική και Δημόσια Υγεία** είναι κυπριακό ερευνητικό κέντρο το οποίο ιδρύθηκε το 2004. Εδρεύει στη Λεμεσό. Το κέντρο δημιουργήθηκε από συνεργασία της Σχολής Δημόσιας Υγείας του Χάρβαρντ (ΣΔΥΧ) και της κυβέρνησης της Κύπρου.

Ασχολείται με βασικά περιβαλλοντικά θέματα στην Κύπρο και την περιοχή της Μεσογείου, ενώ τα κέντρα εκπαίδευσης που διατηρεί είναι τα παρακάτω:

* Το Διεθνές Ινστιτούτο Κύπρου για το Περιβάλλον και τη Δημόσια Υγεία
* Το Πρόγραμμα ΣΔΥΧ-Κύπρου με έδρα τη Βοστώνη.

## Εξωτερικοί σύνδεσμοι
* Επίσημη ιστοσελίδα 
* Σελίδα για τη σχολή του ινστιτούτου

Κατηγορία:Εκπαίδευση στην Κύπρο
Αριστερός εθνικισμός

Ο **αριστερός εθνικισμός** ή κοινωνικός εθνικισμός, εθνικιστικός σοσιαλισμός είναι μια μορφή εθνικισμού που βασίζεται στην κοινωνική ισότητα, τη λαϊκή κυριαρχία και την εθνική αυτοδιάθεση. Ο αριστερός εθνικισμός μπορεί επίσης να περιλαμβάνει τα αντι-ιμπεριαλιστικά κινήματα και τα εθνικά απελευθερωτικά κινήματα. Αντιβαίνει σε αντίθεση με τον γνωστό εθνικισμό και συχνά απορρίπτει τον εθνο-εθνικισμό, αν και ορισμένες μορφές αριστερού εθνικισμού έχουν συμπεριλάβει δείγματα ρατσισμού, προς όφελος μιας ομοιογενούς κοινωνίας, την απόρριψη των μειονοτήτων και την αντίθεσή τους στη μετανάστευση.

Αξιοσημείωτα αριστερά εθνικιστικά κινήματα στην ιστορία περιλαμβάνουν τον ινδικό εθνικό στρατό του Subhas Chandra Bose, ο οποίος προώθησε την ανεξαρτησία της Ινδίας από τη Βρετανία, το κίνημα ανεξαρτησίας της Καταλονίας και το Αφρικανικό Εθνικό Συνέδριο της Νότιας Αφρικής υπό τον Νέλσον Μαντέλα.


Κατηγορία:Εθνικισμός
Κατηγορία:Αντιιμπεριαλισμός
Εθνικισμος
Κατηγορία:Πολιτικά κινήματα
Κατηγορία:Προοδευτισμός
Κατηγορία:Ριζοσπαστισμός (ιστορία)
Κατηγορία:Σοσιαλισμός
Σκιερό Καστοριάς

Το **Σκιερό**, έως το 1928 γνωστό ως **Λουβράδες**, είναι εγκαταλελειμμένο χωριό της Μακεδονίας, στο Δήμο Άργους Ορεστικού στην περιφέρεια Δυτικής Μακεδονίας. 

## Γεωγραφία
Το χωριό βρίσκεται 15 χλμ νοτιοδυτικά της έδρας του Δήμου, του Άργους Ορεστικού, στο βουνό Όντρια στη δεξιά όχθη του ποταμού Στραβοποτάμου. 

## Ιστορία
### Οθωμανική Περίοδος
Σύμφωνα με τους μύθους, το Σκιερό ιδρύθηκε τον 16ο με 17ο αιώνα από επτά οικογένειες. Μετά τα Ορλωφικά υπήρξαν συρράξεις Ελλήνων κλεφτών και Τουρκαλβανών στην περιοχή. Το 1804 ο Αλή Πασάς, σε μια επιδρομή του προς το Μοναστήρι, διώκοντας τους Έλληνες κλεφταρματολούς, λεηλατεί τα χωριά της Καστοριάς και επιβάλλει εισφορά σε ασήμι, ενώ ορίζει ως τσιφλίκια του τα χωριά Καστανόφυτο, Σκιερό, Ζευγοστάσι και Σπήλαια. 

### Μακεδονικός Αγώνας
Κατά την περίοδο του Μακεδονικού Αγώνα, το Σκιερό αποτελούσε κέντρο πρακτόρων και κομιτατζήδων του Βουλγαρικού κομιτάτου. Τη Δευτέρα 11 Απριλίου του 1905, το στρατιωτικό σώμα του Αριστείδη Μαργαρίτη έδωσε μάχη με βουλγαρική ομάδα στο Σκιερό και στο Καστανόφυτο, όπου σκοτώθηκαν συνολικά πέντε κομιτατζήδες. Σύμφωνα με στατιστικές του 1905 δείχνουν ότι το χωριό είχε 300 Έλληνες κατοίκους. Το 1928 το χωριό μετονομάστηκε από Λουβράδες σε Σκιερό. Στις 19 Μαΐου 1907 ο υπαρχηγός του Ζάκα (Φαληρέας) Δεληγιαννάκης έκαψε 10 σπίτια. Άφησε άθικτο ένα σπίτι και την εκκλησία. Μερικοί κάτοικοι πήγαν στο Άργος Ορεστικό όπου έκτισαν σπίτια στη Νέα Συνοικία. Η εκκλησία κάηκε το 1992 και αποκαταστάθηκε η σκεπή της από τον πολιτιστικό σύλλογο του Άργους Ορεστικού.

## Δημογραφική εξέλιξη
* 1913 - 176 κάτοικοι 
* 1920 - 33 κάτοικοι 
* 1928 - 22 κάτοικοι

## Παραπομπές


Κατηγορία:Δήμος Άργους Ορεστικού
Κατηγορία:Εγκαταλελειμμένα χωριά της περιφερειακής ενότητας Καστοριάς
Λευκώνας Φλώρινας

Ο **Λευκώνας** (παλαιότερη ονομασία **Πόπλι** ) είναι χωριό του νομού Φλώρινας. Ανήκει στο Δήμο Πρεσπών και απέχει 42 χλμ από τη Φλώρινα. Το χωριό είναι χτισμένο σε υψόμετρο 880μ. Κατοικείται από 150 άτομα περίπου όλο το χρόνο, που ασχολούνται με την καλλιέργεια φασολιών, την κτηνοτροφία και την αλιεία. Το μεγαλύτερο ποσοστό των κατοίκων είναι πρόσφυγες από τον πόντο. Στο συγκεκριμένο χωριό βρέθηκαν πήλινοι σωλήνες και ένα πιθάρι των οποίων η χρονολόγηση δεν αναφέρεται. 

Στις 26 Ιουλίου 1903, 70 Οθωμανοί στρατιώτες κατέφυγαν στο χωριό, κυνηγημένοι από το σώμα του Κώττα Χρήστου και οχυρώθηκαν σε 18 μουσουλμανικά σπίτια. Εκεί αμύνθηκαν με τη βοήθεια των κατοίκων τους, αρκετοί από τους οποίους ήταν βασιβουζούκοι. Λίγες μέρες μετά, με τη βοήθεια στρατιωτικών ενισχύσεων που έφτασαν, οι μουσουλμάνοι του χωριού κατέφυγαν στο Νάκολετς. Στη συνέχεια το σώμα του Κώττα λεηλάτησε και έκαψε τα σπίτια τους. Λίγες μέρες αργότερα, ο στρατός προβαίνει σε αντίποινα και καίει τα χριστιανικά σπίτια του Λευκώνα (Πόπλι).

Μόλις 3 χλμ. έξω από το χωριό συναντάμε την πnγή Κρυόβρυση, ενώ το χωριό διαρρέεται από το ρύακα Λευκώνος, κατά μήκος του οποίου υπάρχουν τέσσερις γέφυρες. Η κορυφή «Μάζι» και οι λόφοι «Καλέ» και «Γκόριτσα» προσφέρουν ωραία θέα της περιοχής της Μικρής Πρέσπας με τα νησάκια της. Εδώ βρίσκεται το αντλιοστάσιο του αρδευτικού δικτύου Πρεσπών, που αρδεύει 10.000 στρέμματα καλλιέργειας φασολιών. Μικτό δάσος δρυός και οξιάς περιβάλλει το χωριό. Μέσα στο χωριό βρίσκονται οι εκκλησίες του Αγίου Ανδρέα (1936), του Αγίου Δημητρίου και του Προφήτη Ηλία.

## Παραπομπές


Κατηγορία:Χωριά της περιφερειακής ενότητας Φλώρινας
Κατηγορία:Δήμος Πρεσπών
3 μέτρα τραμπολίνο στο Πανελλήνιο Πρωτάθλημα Καταδύσεων (άνδρες)

Το αγώνισμα των αλμάτων από τραμπολίνο ύψους 3μ (κατά καιρούς αναφέρεται ως βατήρας ή αναπηδητήριο) στο Πανελλήνιο πρωτάθλημα καταδύσεων πραγματοποιήθηκε πρώτη φορά από άνδρες αθλητές στους Πανελλήνιους κολυμβητικούς αγώνες του 1929. 

Από το 1929 μέχρι και το 1967 πραγματοποιούνταν μαζί με τους Πανελλήνιους κολυμβητικούς αγώνες. Το 1968 το πρωτάθλημα ανεξαρτητοποιήθηκε. Την περίοδο 1941 έως 1945 δεν διεξήχθη λόγω του Β' Παγκοσμίου Πολέμου, όπως επίσης και κάποιες άλλες χρονιές, κατόπιν σχετικής απόφασης της Κολυμβητικής Ομοσπονδίας.

## Κάτοχοι μεταλλίων

### Μετάλλια ανά αθλητή

### Μετάλλια ανά σύλλογο

## Παραπομπές

## Εξωτερικοί σύνδεσμοι
* Γενική Γραμματεία Αθλητισμού — Πρωταθλητές των Καταδύσεων στην κατηγορία Ανδρών — 3 μέτρα τραμπολίνο (1929–1997)

Κατηγορία:Πανελλήνιο Πρωτάθλημα Καταδύσεων
Υπερεθνικισμός

Ο **υπερεθνικισμός** είναι ακραία μορφή εθνικισμού που προωθεί το συμφέρον ενός έθνους εις βάρος άλλων. Ο υπερεθνικισμός έχει κοινά στοιχεία αλλά και διαφορές με τον εθνικισμό και τον πατριωτισμό.

Σύμφωνα με τον Γιάνους Μπουγκάισκι, «στις πιο ακραίες ή ανεπτυγμένες μορφές του, ο υπερεθνικισμός μοιάζει με τον φασισμό, που χαρακτηρίζεται από ξενοφοβία, την υποστήριξη αυταρχικών και ολοκληρωτικών πολιτικών κυριαρχούν που θα ασκεί ένας χαρισματικός ηγέτης, εκλεγμένο από ένα κόμμα του έθνους».

Ο Ρότζερ Γκρίφιν υποστηρίζει ότι ο υπερεθνικισμός είναι ουσιαστικά ρατσιστικός και ότι νομιμοποιεί τον εαυτό του «μέσα από βαθιά μυθοποιημένες αφηγήσεις παρελθουσών πολιτιστικών ή πολιτικών περιόδων ιστορικού μεγαλείου για να θρέψουν μίσος στον λαό εναντίον υποτιθέμενων εχθρών». Μπορεί επίσης να βασιστεί σε «χυδαίες μορφές φυσικής ανθρωπολογίας, γενετικής και ευγονίας για τον εξορθολογισμό των ιδεών της εθνικής υπεροχής και του πεπρωμένου και του εκφυλισμού».

## Παραπομπές

Κατηγορία:Εθνικισμός
Κατηγορία:Εξτρεμισμός
Φ.Σ. Ομόνοια Σίνδου

150px|μικρογραφία|Το λογότυπο του συλλόγου.

Ο **Φιλοπροοδευτικός Σύλλογος Ομόνοια Σίνδου** είναι ελληνικός αθλητικός σύλλογος με έδρα τη Σίνδο Θεσσαλονίκης του δήμου Δέλτα. Επίσημο έτος ίδρυσης του συλλόγου είναι το 1930, έχει χρώματα το πράσινο και το λευκό και έμβλημα την Ολυμπιακή δάδα. Διαθέτει τμήμα ποδοσφαίρου, ενώ στο παρελθόν διέθετε και άλλα αθλητικά αλλά και πολιτιστικά τμήματα.

Ανήκει στη δύναμη της Ε.Π.Σ. Μακεδονίας και έχει παρουσία στο πρωτάθλημα της Δ΄ Εθνικής κατηγορίας. Αγωνίζεται στο πρωτάθλημα Α1΄ Κατηγορίας Ε.Π.Σ. Μακεδονίας και έδρα της αποτελεί το Δημοτικό γήπεδο Σίνδου, όπου και διεξάγονται οι εντός έδρας αγώνες της.

## Ιστορία
Ο **Φιλοπροοδευτικός Σύλλογος Σίνδου «η Ομόνοια»** ιδρύθηκε επίσημα το 1930, όποτε και αναγνωρίστηκε από το Πρωτοδικείο Θεσσαλονίκης. Η ονομασία «Ομόνοια» δόθηκε στο σύλλογο από τους ιδρυτές του, ως έκφραση του διακαούς πόθου τους να σταματήσουν οι διαπληκτισμοί και οι έριδες που υπήρχαν μεταξύ των γηγενών κατοίκων της Σίνδου και των Μικρασιατών προσφύγων που εγκαταστάθηκαν εκεί.

Αρχικά διέθετε τμήματα πολιτιστικής δραστηριότητας, δημιουργώντας πλήθος θεατρικών παραστάσεων όπως την κωμωδία *Αγαθόπουλος ο Ξηροχωρίτης* του Μολιέρου και ακολούθησαν διάφορες άλλες όπως *Γκόλφω*, *Εσμέ* και *Βαβυλωνία*. Οι παραστάσεις αρχικά δίνονταν στο χώρο μιας αποθήκης, αλλά μετά συνεχίσθηκαν στο νεόδμητο εντευκτήριο του συλλόγου, που κατασκευάσθηκε το 1934. Το εντευκτήριο αυτό, που έγινε γνωστό με την προσωνυμία ΄΄Λέσχη΄΄, δημιουργήθηκε δίπλα στο κτίριο του σιδηροδρομικού σταθμού, με την προσωπική εργασία των μελών και των φίλων του συλλόγου.

Αργότερα δημιούργησε και αθλητικά τμήματα, μεταξύ των οποίων και το τμήμα ποδοσφαίρου που το διατηρεί μέχρι σήμερα. Το 1959 η Ομόνοια Σίνδου αναγνωρίστηκε επίσημα από την Ε.Π.Ο. με Αριθμό Μητρώου 735 και εντάχθηκε στη δύναμη τη Ε.Π.Σ. Μακεδονίας, ξεκινώντας την επίσημη αγωνιστική της πορεία τη σεζόν 1959-1960 από το Περιφερειακό πρωτάθλημα της Ε.Π.Σ. Μακεδονίας. Τη σεζόν 1975-76 αγωνίστηκε για πρώτη φορά στην Α΄ Κατηγορία της Ε.Π.Σ. Μακεδονίας και τα επόμενα χρόνια ξεχώρισε η κατάκτηση του κυπέλλου Ε.Π.Σ. Μακεδονίας το 1983 νικώντας στον τελικό με 3-1 του Π.Α.Ο. Κουφαλίων αλλά και η παρουσία της στο πρωτάθλημα της Δ΄ Εθνικής κατηγορίας, όπου αγωνίστηκε αρχικά τις χρονιές 1992-93, 1993-94 και 1994-95 και εκ νέου τις χρονιές 2004-05, 2005-06 και 2006-07.

## Παραπομπές


Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1930
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1930
Καλή Βρύση Καστοριάς

*Για συνώνυμο οικισμό στην Ελλάδα δείτε το λήμμα: [[Καλή Βρύση Δράμας]]*

Η **Καλή Βρύση** είναι ορεινό χωριό της περιφερειακής ενότητας Καστοριάς σε υψόμετρο 1.163 μέτρα και ανήκει στο γεωγραφικό διαμέρισμα της Μακεδονίας. Σύμφωνα με την απογραφή του 2011 δεν έχει μόνιμο πληθυσμό.

## Γεωγραφία - Ιστορία
Το χωριό φαίνεται να πρωτοκατοικείται περί τον 17ο αιώνα. Αποτελούνταν από καλύβια, στα οποία κατοικούσαν διάφορες οικογένειες οι οποίες είχαν καταφύγει από την οργή του κατακτητή (των Οθωμανών). Αυτοί οι άνθρωποι το είχαν διαλέξει ως καταφύγιο, λόγο της θέσεως που βρισκόταν, στους πρόποδες της Αλεβίτσας. Το 1710 φαίνεται να έχει κτισθεί η πρώτη εκκλησία του χωριού ο Άγιος Αθανάσιος όπως το μαρτυρεί και κάποια πέτρινη πλάκα που βρέθηκε επάνω της κτισμένη με χαραγμένη την χρονολογία κατασκευής της. Κατά το 1850 εμφανίζονται και άλλοι κάτοικοι από την Ήπειρο και την Θεσσαλία. Το 1865 κτίζεται η δεύτερη εκκλησία του χωριού ο Άγιος Δημήτριος ο οποίος σώζεται μέχρι και σήμερα σε καλή κατάσταση. Το έτος 1928 κτίζεται το πρώτο σχολείο δημοτικής εκπαίδευσης. Τα σπίτια ήταν περίπου 80-90, οι κάτοικοι δεν ξεπερνούσαν τους 500 (70 οικογένειες), οι οποίοι ασχολούνταν κυρίως με την υλοτομία, γεωργία, κτίστες και κτηνοτροφία. Το χωριό είχε 1500 στρέμματα καλλιεργήσιμης γης. Είχε 4 παντοπωλεία και 1 καφενείο. Κατά τη διάρκεια του Εμφυλίου, κάποιοι κάτοικοι του χωριού συμμετείχαν στις συγκρούσεις ως αντάρτες του ΔΣΕ και σύμφωνα με μαρτυρίες κατοίκων, παρά την θέληση τους. Ήταν ξεχωριστή κοινότητα έως το έτος 1952. Τις προμήθειες τους τις φέρνανε από την Καστοριά και το Νεστόριο.

Βρίσκεται δίπλα στα σύνορα της Ελλάδας με την Αλβανία σε απόσταση 20 χλμ. ΒΔ. από το Νεστόριο και 36 Δ.- ΝΔ. από την Καστοριά. Αναφέρεται ως *Καλέβιστα*  το 1918, μετά την απελευθέρωση, στο ΦΕΚ 259Α - 29/12/1918 να ορίζεται έδρα της ομώνυμης κοινότητας που τότε ανήκε στο νομό Φλωρίνης. Το 1928 με το ΦΕΚ 156Α - 08/08/1928 μετονομάζεται σε Καλή Βρύση. Το 1941 με το ΦΕΚ 257Α - 31/07/1941 αποσπάται στο νομό Καστοριάς.

Σύμφωνα με το σχέδιο Καλλικράτης, μαζί με τη Διποταμία και το Μεσόβραχο αποτελούν την τοπική κοινότητα Διποταμίας που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 δεν κατοικείται.

## Παραπομπές


Κατηγορία:Δήμος Νεστορίου
Καλή Βρύση
Κατάλογος αρχηγών κράτους της Αλβανίας

Ακολουθεί κατάλογος **[[Αρχηγός κράτους|αρχηγών κράτους]] της [[Αλβανία]]ς** που υπηρέτησαν από τη Διακήρυξη της Ανεξαρτησίας το 1912.

Μετά την κατάρρευση του κομμουνιστικού καθεστώτος το 1991, ο αρχηγός του κράτους της Αλβανίας είναι ο Πρόεδρος της Δημοκρατίας (). Ο Πρόεδρος εκλέγεται έμμεσα με πενταετή θητεία και έχει ανώτατο περιορισμό για δύο θητείες, όπως ορίζεται στο Σύνταγμα. Όπως και στα περισσότερα κοινοβουλευτικά συστήματα, ο Πρόεδρος είναι πλέον ένα τελετουργικό αξίωμα, με τον Πρωθυπουργό να κατέχει *[[de facto]]* την εκτελεστική εξουσία.

## Αρχηγοί του κράτους

### Μονάρχες

### Επικεφαλής του Προεδρείου

### Πρόεδροι

## Προσωρινοί αρχηγοί κράτους

## Δείτε επίσης

*Πρόεδρος της Αλβανίας

## Παραπομπές


Κατηγορία:Κατάλογοι που αφορούν την Αλβανία
Κατηγορία:Πολιτική της Αλβανίας